# **Cyrsiau Breiniol Prifysgol Abertawe**

# **Ffeithiau Allweddol a Thelerau ac Amodau i Fyfyrwyr sy’n Derbyn Cynigion Cwrs**

Mae’r ddogfen hon yn cynnwys gwybodaeth bwysig ynghyd â thelerau ac amodau sy’n gysylltiedig â’r cynnig a waned i chi gan Goleg Gŵyr Abertawe. Gwnewch yn siŵr eich bod wedi darllen a deall yr wybodaeth bwysig ganlynol:

## **Costau:**

## **Ffioedd Dysgu a Benthyciadau Myfyrwyr**

Y ffioedd dysgu ar gyfer y cwrs yw ***£9535*** y flwyddyn ***(amser llawn)***. Trwy dderbyn y cynnig hwn a chofrestru ar y cwrs, rydych yn cytuno i dalu’r ffi hon ar gyfer pob blwyddyn o’ch cwrs. Gall myfyrwyr y DU wneud cais am fenthyciad ffioedd dysgu i dalu am eu ffioedd dysgu. (Cofiwch fod meini prawf cymhwystra yn berthnasol i bobl nad ydynt yn ddinasyddion y DU). Yn achos myfyrwyr sy’n hanu o Gymru, darllennwch [Ganllawiau Cyllid AU Coleg Gŵyr Abertawe](https://www.gcs.ac.uk/cy/about-college-financial/fees/gwybodaeth-am-gyllid-myfyrwyr-ar-gyfer-y-flwyddyn-academaidd) cyn mynd ati i wneud cais am gyllid.

Mae’r trefniadau ar gyfer benthyciadau myfyrwyr yn amrywio o ranbarth i ranbarth:

[Ar gyfer myfyrwyr sy’n hanu o Gymru](https://www.cyllidmyfyrwyrcymru.co.uk/)

[Ar gyfer myfyrwyr sy’n hanu o Loegr](https://www.gov.uk/student-finance)

[Ar gyfer myfyrwyr sy’n hanu o’r Alban](http://www.saas.gov.uk)

[Ar gyfer myfyrwyr sy’n hanu o Ogledd Iwerddon](http://www.studentfinanceni.co.uk)

Bydd angen i chi ddewis **Prifysgol Abertawe** fel y darparwr pan fyddwch yn gwneud cais am eich benthyciad myfyriwr a bydd angen i chi ddewis y ffi dysgu gywir (gweler uchod), waeth ble rydych chi’n byw. Os nad ydych yn gwneud cais am ffioedd dysgu a/neu grant ffioedd dysgu, mi fyddwch yn derbyn anfoneb gan y Coleg am y ffioedd dysgu llawn. Mae Bwrsari’r Coleg (gweler gwybodaeth amdano isod), yn cael ei ddyfarnu gan Goleg Gŵyr Abertawe. Ni fydd y bwrsari yn lleihau eich ffioedd dysgu.

## **Os bydd angen i chi dynnu yn ôl o’ch cwrs**

Byddwch yn gymwys i gael ffioedd dysgu am bob tymor yr ydych wedi eich cofrestru gyda ni. Rhaid i chi roi gwybod i ni yn syth os ydych yn bwriadu tynnu’n ôl o’ch cwrs. Gwneir taliadau ffioedd dysgu gan Gyllid Myfyrwyr mewn tri rhandaliad: 25% yn nhymor 1; 25% yn nhymor 2 a’r 50 % sy’n weddill yn nhymor 3. Os ydych am dynnu’n ôl o’ch cwrs hanner ffordd drwy’r tymor, fe fyddwch yn atebol am ffi gyfan y tymor hwnnw. Ni fydd Cyllid Myfyrwyr yn talu unrhyw fenthyciad ffioedd ar ôl i chi dynnu’n ôl.

## **Bwrsari Coleg Gŵyr Abertawe**

Mae’r Coleg yn cynnig [**Bwrsari**](https://www.gcs.ac.uk/cy/about-college-financial/fees/y-meini-prawf-ar-broses-ar-gyfer-derbyn-bwrsari-au-cyrsiau-au-amser) ar gyfer pob blwyddyn i fyfyrwyr AU **amser llawn** sy’n astudio rhaglen freiniol neu raglen sydd wedi’i ddilysu gan Sefydliad Addysg Uwch (Prifysgol).

Mae'r meini prawf yn berthnasol.

## **Costau cwrs ychwanegol**

Mi fydd rhai cyrsiau yn cynnwys costau ychwanegol felly mae angen i chi fod yn ymwybodol o hyn cyn derbyn y cynnig hwn. Gweler gwybodaeth am gostau ychwanegol cyrsiau isod:

## **Amser llawn**

[BA (Anrh) mewn Hyfforddiant a Pherfformiad Chwaraeon](https://www.gcs.ac.uk/full-time-he-course/ba-hons-sport-coaching-and-performance)

## **Y cymhwyster y byddwch yn ei astudio a’r dyfarniad**

Prifysgol Abertawe sy’n gyfrifol am greu’r cymhwyster.

## **Cyfrifoldebau’r Coleg a’r Brifysgol:**

Wrth gychwyn y cwrs, bydd gofyn i chi gofrestru gyda Choleg Gŵyr Abertawe a Phrifysgol Abertawe.

## **Polisïau Academaidd gan gynnwys Apeliadau, Camymddwyn a Chwynion (Prifysgol Abertawe)**

Prifysgol Abertawe sy’n gyfrifol am bob polisi academaidd. Mae’r rheoliadau ar gyfer cyrsiau a addysgir, [gweithdrefnau cwynion ac apeliadau academaidd](https://myuni.swansea.ac.uk/cy/bywyd-academaidd/rheoliadau-academaidd/). Ni all fyfyrwyr wneud apêl academaidd dan bolisïau Coleg Gŵr Abertawe, gan mai Prifysgol Abertawe sy’n dyfarnu’r cymhwyster ac yn gweithredu’r rheoliadau perthnasol.

## **Addysgu a Chyfrifoldebau o Ddydd i Ddydd, gan gynnwys Cwynion ac Apeliadau Anacademaidd**

Coleg Gŵyr Abertawe fydd yn gyfrifol am addysgu a’r cyfrifoldebau o ddydd i ddydd, ac eithrio unrhyw fodiwlau a ddarperir ar gampws Prifysgol Abertawe. Mi fydd cwynion ac apeliadau sy’n ymwneud â materion anacademaidd fel arfer yn cael eu trin dan [**Weithdrefn Gwyno Coleg Gŵyr Abertawe**.](https://www.gcs.ac.uk/cy/policies-and-procedures) Os nad ydych yn fodlon gyda chanlyniad eich ymholiad, gallwch ddefnyddio [Polisi Cwynion Myfyrwyr Prifysgol Abertawe](https://myuni.swansea.ac.uk/cy/bywyd-academaidd/rheoliadau-academaidd/).

## **Cod Ymddygiad a Gweithdrefnau Disgyblu Myfyrwyr**

Wrth i chi gofrestru gyda’r Coleg a chyda Phrifysgol Abertawe, fe fyddwch yn cytuno i gydymffurfio â chodau ymddygiad y ddau sefydliad. Os na fyddwch yn gwneud hyn, efallai y bydd camau disgyblu’n cael eu gweithredu yn eich erbyn. Ymgyfarwyddo â'r canlynol os gwelwch yn dda - [Cod ymddygiad myfyrwyr Coleg Gŵyr Abertawe,](https://www.gcs.ac.uk/sites/default/files/policies/welsh/Siarter%20Dysgwyr%20(Learner%20Charter)%202024%20-%202027.docx) [Mae Gweithdrefn Disgyblu Myfyrwyr Coleg Gŵyr Abertawe](https://www.gcs.ac.uk/cy/policies-and-procedures) , [Mae Cod Ymddygiad a Pholisi Disgyblu Myfyrwyr Prifysgol Abertawe.](https://myuni.swansea.ac.uk/cy/bywyd-academaidd/rheoliadau-academaidd/ymddygiad-a-chwynion/gweithdrefnau-disgyblu/)

## **Cyrsiau sy’n Destun Dilysu**

Rhaid i gyrsiau a hysbysebir fel rhai sy’n destun dilysu fynd drwy broses gymeradwyo Prifysgol Abertawe, cyn y gellir eu cyflwyno gan Goleg Gŵyr Abertawe. Er ei bod hi’n anhebygol, mae’n bosibl na fydd y cwrs yn cael ei gymeradwyo. Os bydd hyn yn digwydd, mi fydd y Coleg yn cynnig lle i chi ar gwrs gwahanol neu’n gweithio gyda chi i ddod o hyd i gwrs gwahanol a gyflwynir gan ddarparwr arall. Mewn rhai achosion, bydd Teitlau’r Cyrsiau yn cael eu newid ynghyd â Newidiadau i’r Modiwlau, gweler gwybodaeth am hyn isod.

## **Teitl y Cwrs, Math o Gymhwyster neu Newidiadau i’r Modiwlau**

Mi fydd y Coleg yn rhoi gwybod i chi am unrhyw newidiadau neu ddarpar newidiadau i’r cwrs rydych wedi gwneud cais amdano, gan gynnwys pethau megis teitl eich cwrs, newidiadau i fodiwlau’r cymhwyster, ac yn y blaen. Os bydd ymgeisydd yn penderfynu tynnu ei gais yn ôl o ganlyniad i unrhyw newidiadau a gafodd ei hysbysu amdanynt ar ôl cyflwyno ei gais, mi fydd y Coleg yn gweithio gydag ef/hi i ddod o hyd i gwrs arall gyda’r Coleg/darparwr arall.

## **Canslo Cwrs**

Er bydd y Coleg yn gwneud pob ymdrech i sicrhau bod y cwrs rydych wedi gwneud cais amdano yn mynd yn ei flaen, mae gan bob cwrs isafswm o gofrestriadau er mwyn gallu sicrhau ei fod yn gallu gweithredu’n hyfyw. Os na fydd y gofynion hyn yn cael eu diwallu, efallai bydd yn rhaid i Goleg Gŵyr Abertawe neu Brifysgol Abertawe ganslo’r cwrs. Os bydd yn rhaid gwneud hyn, bydd y Coleg yn cynnig lle i chi ar gwrs gwahanol neu’n gweithio gyda chi i ddod o hyd i gwrs arall gyda darparwr arall.

## **Gwybodaeth Arall:**

## **Graddio**

Mae mynychu unrhyw ddigwyddiadau graddio a seremonïau yn ddewisol, ac ni fydd yn rhaid i chi fynychu digwyddiadau o’r fath er mwyn derbyn eich cymhwyster. Byddwch yn derbyn gwahoddiad i Seremonïau Graddio Prifysgol Abertawe a Choleg Gŵyr Abertawe. (CYRSIAU AMSER LLAWN YN UNIG)

## **Dyled Academaidd**

Os ydych chi’n methu â thalu ffioedd dysgu eich cwrs, gall Goleg Gŵyr Abertawe neu Brifysgol Abertawe ddal eich tystysgrif yn ôl nes eu bod wedi eu talu’n llawn.

### *Diweddarwyd Ebrill 2025*